laion/Wikipedia-Exotic huggingface dataset:
מוסא דודין

מוסא מוחמד סלים דודין (בערבית: موسى محمد سالم دودين; נולד ב-12 ביוני 1972) הוא חבר בלשכה המדינית של חמאס אשר פעל באזור חברון. דודין נולד ב־12 ביוני 1972 בדורא שבנפת חברון. דודין החל פעילותו בחמאס בעת היותו סטודנט באוניברסיטת א-נג'אח בשכם, אז גויס לזרוע הצבאית של הארגון על ידי סאלח אל-עארורי. דודין קיבל בעבר עשרות אלפי דולר מאל-עארורי לצורך רכישת כלי נשק למטרות הארגון. כלי נשק אלה שימשו את חברי החמאס לתקיפת חיילי צה"ל. בשנת 1992 הוא נתפס ונכלא, למשך 19 שנה, על מעורבותו ברצח שני חיילי צה"ל. תחום אחריותו של דודין הוא ניהול משא ומתן לשחרור מחבלי חמאס הנמצאים בבתי כלא בישראל וחללי הארגון. דודין הופיע בציבור כדובר מטעם ארגון הטרור חמאס. דודין עבד באופן ישיר עם יחיא סנוואר. על דודין הוטלו סנקציות, כפעיל בארגון הטרור חמאס, על ידי המחלקה לפיקוח על נכסים זרים במשרד האוצר האמריקאי וכן על יד משרד האוצר של יפן. חוקרי משרד האוצר האמריקאי מצאו כי דודין ניסה להסתיר את קשרי הבעלות שבין חמאס לחברת הנדל"ן הטורקית, Trend GYO, על ידי העברת הבעלות על החברה לגורמים אחרים. דודין הוא חבר מייסד של גדודי עז א-דין אל-קסאם והיה מעורב בתכנון פיגועי התאבדות נגד ישראל. בשנת 2011 דודין שוחרר מבית כלא בישראל במסגרת עסקת שליט ועבר להתגורר בקטר. לאחר שחרורו המשיך דודין להביע תמיכה בפיגועי התאבדות. בשנת 2017 גורש מקטר בלחץ בינלאומי והעתיק מגוריו ללבנון משם הוא ממשיך במגעים מול ישראל לשחרור אסירי החמאס. במלאת עשור שנים לעסקת שליט קבע פרשן ידיעות אחרונות לענייני פלסטינים, אליאור לוי, כי דודין הוא אחד משבעה אסירים אשר שוחררו בעסקה ש"הם מחוללי הטרור העיקריים מול מדינת ישראל... והפכו לחוד החנית של חמאס והזרוע הצבאית שלו." Musa Muhammad Salim DUDIN, OpenSanctions אליאור לוי, "האסים" ששוחררו בעסקת שליט, באתר ynet, 28 בספטמבר 2021 Following Terrorist Attack on Israel, Treasury Sanctions Hamas Operatives and Financial Facilitators. US Department of the Treasury, October 18, 2023 Mapping Pleasinian Politics - Musa Dudin Hamas: The arrests will not succeed in quenching the flame of the popular movement against the occupation. alquds.com, March 15, 2023 דנה בן שמעון, בחמאס מאיימים: "מעצר ראש הג'יהאד האסלאמי בג'נין - יצית התנגדות", באתר ישראל היום, 2 באוגוסט 2022 U.S. Sanctions Target Hamas's Expansive Global Investment Portfolio. Kharon, October 19, 2023 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוסא דודין".
Thaicom

Thaicom, ‏Thaicom Public Company Limited - חברה שמספקת שירותי לוויין וטלוויזיה. החברה הוקמה בשנת 1991. המטה שלה נמצא בבנגקוק. החברה הוקמה כחברת בת של חברה תאילנדית שעוסקת בתחום מחשבים וטלפון. בשנת 1991 נחתם חוזה עם יוז איירקראפט לבניית לווייני תקשורת. הלוויין הראשון שוגר בשנת 1993. על הלוויין הותקנו 12 משיבים שפעלו בתחום C band והיו מכסים שטח מיפן עד סינגפור. משקל הלוויין היה 1,080 ק"ג. בשנת 1997 שוגר לוויין שלישי שכלל 38 משיבים. הלוויין הרביעי שוגר בשנת 2005 וכלל כ-100 משיבים. לוויינים אחרונים של החברה נבנו על ידי Orbital Sciences Corporation והם מתוכננים לפעול במשך 15 שנים. בשנת 1994 החברה נרשמה בבורסה לניירות ערך של תאילנד. במרוצת השנים החברה הרחיבה את פעילות לתחום אינטרנט וטלוויזיה. נכון לשנת 2023 בבעלות החברת האם היו 41.1% מכלל המניות. החברה מפעילה מרכז בקרה ללוויינים בבעלותה ומרכז תפעולי. אתר האינטרנט הרשמי של Thaicom (באנגלית) נתוני לוויינים
גבינת אפנצלר

גבינת אפנצלר (בגרמנית: Appenzeller (Käse)) היא גבינה קשה מחלב פרה המיוצרת באזור אפנצל (Appenzell) שבצפון מזרח שווייץ, בשני הקנטונים דהיום של אפנצל אינר-רודן ואפנצל אוסר-רודן. היא מסווגת כגבינה שווייצרית או גבינה אלפינית. לגבינה מ-Appenzellerland יש היסטוריה מתועדת של לפחות 700 שנה, והיא מוזכרת לראשונה במסמך משנת 1282. עם זאת, תהליך הייצור אינו מוזכר ואולי היה שונה למדי מהיום. כיום, כ-75 מחלבות מייצרות את גבינת האפנצלר, שלכל אחת מתכון אחר לשטיפת המלח אצלה. רוב המתכונים הם סודות מסחריים. האפנצלר אינו שם של סוג או כינוי מקור מוגן, אלא שם של סימן מסחרי (שכן שווייץ מגנה על ייעודים המתאימים לציון המקור בצורה זו). סימנים מסחריים המכילים את הכינוי APPENZELLER מוגנים במדינות רבות בעולם. סימן מסחרי של המילה APPENZELLER תחת מספר רישום בינלאומי 756252 ותחת מספר רישום 002104941 כסימן מסחרי קהילתי לטובת Sortenorganisation Appenzeller Käse GmbH. APPENZELLER כסימן מסחר פיגורטיבי תחת מספר רישום בינלאומי 522443 לטובת קנטון אפנצל. תמלחת צמחים, שלעיתים משולבת ביין או בסיידר, נמרחת על גלגלי (כיכרות) הגבינה בזמן שהם מבשילים, מה שמוסיף טעם וגם משמר את הגבינה תוך כדי קידום היווצרות הקליפה. הגבינה עצמה בצבע קש, עם חורים קטנטנים וקליפה זהובה. יש לה ריח חזק וטעם אגוזי או פירותי, שיכול לנוע בין מתון לחריף, תלוי כמה זמן הוא מיושן. נמכרים שלושה סוגים: "קלַאסִי". מיושנת שלושה עד ארבעה חודשים, חריפות קל. הכיכרות עטופות בתווית כסופה. "Surchoix". מיושנת ארבעה עד שישה חודשים, חריפות חזקה. תווית זהב. "אקסטרה". מיושנת שישה חודשים או יותר, חריפה במיוחד. תווית שחורה. מדיה וקבצים בנושא גבינת אפנצלר בוויקישיתוף הדף הרשמי של Appenzeller San Francisco Chronicle, ג'נט פלטשר, 21 באוקטובר 2004 תיאור ממועדון גבינת החודש תיאור מרגש Vogler, Werner (1981). "15. Januar 1282 - erste urkundliche Erwähnung von Appenzeller Käse". Schweizer Volkskunde. 71 (6): 103–106. "Home Appenzeller Käse". נבדק ב-2015-11-01. "www.appenzeller.ch" (PDF). אורכב מ-המקור (PDF) ב-2015-11-30. נבדק ב-2015-11-01. "www.appenzeller.ch" (PDF). אורכב מ-המקור (PDF) ב-2015-11-30. נבדק ב-2015-11-01.
כפיר לייבוביץ'

כפיר לייבוביץ' (נולד ב-13 באפריל 1978) הוא כדורגלן עבר ישראלי ששיחק בעמדת הקשר. לייבוביץ' התחיל את הקריירה שלו במחלקת הנוער של הפועל חיפה. ב-30 בנובמבר 1996 ערך את הופעת הבכורה שלו בקבוצה הבוגרת בניצחון 1-2 נגד הפועל בית שאן. עונה לאחר מכן, לייבוביץ' הצטרף לסגל הקבוצה הבוגרת ואף זכה עמה באליפות היחידה בהיסטוריה של המועדון, אולם לא זכה לדקות משחק רבות ועלה בעיקר כמחליף. בקיץ 2000 הושאל להכח רמת גן מהליגה הלאומית במדיה שיחק שתי עונות. בקיץ 2002 הושאל לבני סכנין עמה עלה לליגת העל לראשונה בתולדותיה. בסיום העונה חזר להפועל חיפה עמה היה שותף לחזרה לליגת העל. בקיץ 2005 חזר לקדנציה שנייה בבני סכנין ובמהלך העונה חתם בהפועל ראשון לציון. בקיץ 2014 חתם בהפועל רובי שפירא חיפה, קבוצה אותה הקימו חלק מאוהדי הפועל חיפה באותו הקיץ כמחאה נגד הבעלים יואב כץ. לייבוביץ' מונה לקפטן המועדון ורשם עימו שני עליות ליגה בשני העונות ששיחק שם. בקיץ 2016 פרש מכדורגל. הפועל חיפה אליפות ישראל: 1998/1999 הליגה הלאומית: 2003/2004 הפועל רובי שפירא חיפה ליגה ג' שומרון: 2014/2015 ליגה ב' דרום ב': 2015/2016 כפיר לייבוביץ', באתר ההתאחדות לכדורגל בישראל כפיר לייבוביץ', באתר Transfermarkt כפיר לייבוביץ', באתר WorldFootball.net ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "כפיר לייבוביץ'".
מות'לת' א-שוהדא

מוּתַ'לַּת' א-שוּהָדָא (בערבית: مثلّث الشهداء; בתעתיק מדויק: מֻת'לת' אלשֻהדאא) הוא כפר פלסטיני מדרום לעיר ג'נין, השוכן בעמק דותן, מזרחית לצומת דותן – צומת הדרכים של ג'נין–שכם–קבאטיה. הכפר בגובה כ-265 מטר מעל פני הים. לפי נתוני הלשכה הפלסטינית המרכזית לסטטיסטיקה, בשנת 2017 חיו בכפר 2,299 איש. הפירוש המילולי של השם הוא: משולש (צומת) השהידים. הכפר נקרא על שם חללי חיל המשלוח העיראקי שנהרגו באזור זה, במהלך הקרב על ג'נין, במסגרת מלחמת העצמאות. הארכאולוג אדם זרטל מצא, מזרחית לכפר, כמויות גדולות של חרסים מתקופת הברונזה התיכונה. רוב התושבים בכפר הם פליטים פלסטינים שברחו בשנת 1948 מאיג'זים ועין ע'זאל. לפני שהכפר נוסד, נקרא הצומת "משולש גַ'נְזוּר". בשנת 1961 התגוררו בכפר 159 תושבים. לפי נתוני הלשכה הפלסטינית המרכזית לסטטיסטיקה, באמצע שנת 2006 התגוררו בכפר 1,738 איש. המשפחות הגדולות בכפר הן: עסאעסָה, וַושַאחִיֶּה, נזאל. האנדרטה לחללי חטיבה 45 במלחמת ששת הימים – עמדה בצומת הכניסה לכפר עד לאחר הסכמי אוסלו. בית הקברות לחללי חיל המשלוח העיראקי. Palestinian Central Bureau of Statistics (PCBS), Preliminary Results of the Population, Housing and Establishments Census, 2017, 2018, עמ' 82-64 حيفاوي - החיפאי, مثلث الشهداء اسم وعنوان - משולש השהידים, שם וכתובת, Palestine Remembered, 2009 Zertal, A., The Manasseh Hill Country Survey. Vol. 1, Boston: BRILL, 2004, עמ' 135 ראו: مثلث_الشهداء موسوعة عارف سناء الحكيم - סנא אל-חכים, تأسست بعد منع الجيش العراقي احتلال جنين سنة 1948.. تاريخ قرية “مثلث الشهداء” وأصل تسميتها - הוא הוקם לאחר שהצבא העיראקי מנע את כיבוש ג'נין ב-1948.. ההיסטוריה של הכפר "משולש הקדושים" ומקור שמו, ArabicPost, 11 מאי 2023 الشهداء - al-Shuhada - אל-שֻהדא, Palestine Remembered, 2007 Palestinian Central Bureau of Statistics, Projected Mid -Year Population for Jenin Governorate by Locality 2004–2006 ראו: https://web.archive.org/web/20080920093125/http://www.pcbs.gov.ps/Portals/_pcbs/populati/pop01.aspx
לאהוב את אנה

האם התכוונתם ל... לאהוב את אנה (סדרת טלוויזיה) – סדרת דרמה ישראלית ששודרה בשנת 2008 בערוץ 10 לאהוב את אנה (תוכנית מציאות) – תוכנית מציאות תיעודית ישראלית בהשתתפותה של אנה ארונוב, ששודרה בשנת 2018 בקשת 12
נחל מורג

נחל מורג הוא נחל אכזב במדבר יהודה. אורכו כ־11.3 קילומטרים. מוצא הנחל ממוקם בראש זוהר, כ־2.5 קילומטרים מדרום־מזרח לערד, בגובה של כ־340 מטרים מעל פני הים, בסמוך לכביש 31. כיוון הזרימה הכללי הוא מזרחה. מייד לאחר תחילת תוואי הנחל הוא חולף תחת כביש 31, ולאחר מכן נכנס לתחומי שמורת מדבר יהודה ולבקעת חתרורים. הנחל ממשיך לזרום מזרחה, ובמרחק של כ־1.5 קילומטרים מערבית למעלה יאיר ובגובה של כ־40 מטרים מעל פני הים, הנחל נשפך לנחל יעלים. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
יחסי לבנון–סרביה

יחסי לבנון–סרביה הם היחסים בין הרפובליקה הלבנונית לרפובליקה של סרביה. לסרביה יש שגרירות בביירות וללבנון יש שגרירות בבלגרד. היחסים הדיפלומטיים בין יוגוסלביה, שסרביה הייתה אז חלק ממנה, ללבנון כוננו בשנת 1946, לאחר מלחמת העולם השנייה ולאחר שלבנון קיבלה את עצמאותה. שיתוף הפעולה הבילטרלי בין סרביה ללבנון ברמה המדינית פותח בצורה גרועה במשך שנים רבות, למרות שבין שתי המדינות אין אף בעיות. בנוגע לסכסוך הישראלי-ערבי לסרביה יש עמדה עקרונית של תמיכה במציאת פתרון שלום קבוע, לצד תמיכה בזכותם של הפלסטינים לקבל מדינה עצמאית. לבנון היא חברה בארגון המדינות הבלתי-מזדהות, ארגון שבו יוגוסלביה לשעבר הייתה בעלת השפעה רבה. לבנון לא מכירה בעצמאות קוסובו, והצביעה נגד קבלתה לארגון אונסק"ו בשנת 2015. בשנת 2018, הייצוא של סרביה ללבנון הסתכם ב-7.55 מיליון דולר, והיבוא מלבנון לסרביה הסתכם ב-541,000 דולר. בשנת 2019, היצוא של סרביה ללבנון הסתכם ב-15 מיליון דולר והיבוא מלבנון לסרביה הסתכם ב-370,000 דולר. בשנת 2020, הייצוא של סרביה ללבנון הסתכם ב-22.54 מיליון דולר, והיבוא מלבנון לסרביה הסתכם ב-247,000 דולר. מדיה וקבצים בנושא יחסי לבנון–סרביה בוויקישיתוף "Билатерални односи са Либаном". אורכב מ-המקור ב-8 בפברואר 2015. נבדק ב-8 בפברואר 2015. {{cite web}}: (עזרה) "Serbia exports to Lebanon". Trading Economics. נבדק ב-20 ביוני 2021. {{cite web}}: (עזרה) "Serbia imports from Lebanon". Trading Economics. נבדק ב-20 ביוני 2021. {{cite web}}: (עזרה)
נחל קציון

נחל קציון הוא נחל אכזב בשמורת נחל דישון שבגליל העליון. אורכו כ־2.6 קילומטרים. מוצא הנחל ממוקם בגובה של כ־520 מטרים מעל פני הים, במורדות רמת עלמה, כקילומטר ממושב עלמה. כיוון הזרימה שלו הוא מזרחה. מעל הנחל, במרכז התוואי שלו, ממוקמת חורבת קציון. במורדות הר אליעזר, כ־1.5 קילומטרים מערבית למושב שדה אליעזר ובגובה של כ־200 מטרים מעל פני הים, נחל קציון נשפך לנחל דישון. חורבת קציון וחורבת מרות – iNature, באתר inature.info נחל קציון ונחל דישון – iNature, באתר inature.info ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
נחל זווית

נחל זווית הוא נחל אכזב בגליל העליון. אורכו כ־2.35 קילומטרים. מוצא הנחל ממוקם כ־300 מטרים מדרום למועצה המקומית פסוטה, בגובה של כ־580 מטרים מעל פני הים. כיוון הזרימה הכללי שלו הוא דרום־מערב. הוא זורם במורדות הדרום־מזרחיים של היישווב הקהילתי אבירים. במרחק של כ־240 מטרים מצפון לשכונת גבעת הרקפות במעלות־תרשיחא, ובגובה של כ־400 מטרים מעל פני הים, הנחל נשפך לנחל כזיב. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
נחל אדמונית

נחל אדמונית הוא נחל אכזב בשמורת הר מירון שבגליל העליון. אורכו כ־1.3 קילומטרים. הנחל קרוי על שם האדמוניות שפרחו בו בעבר. מוצא הנחל ממוקם בהר זבד, כ־2.3 קילומטרים מדרום־מערב לפסגת הר מירון, בגובה של כ־980 מטרים מעל פני הים. כיוון הזרימה הכללי שלו הוא מערב. במרחק של כ־800 מטרים מצפון־מזרח למועצה המקומית בית ג'ן, ובגובה של כ־750 מטרים מעל פני הים, הנחל נשפך לנחל כזיב. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
סקאמורצה

סקאמורצה (באיטלקית: Scamorza) היא גבינה דרום איטלקית מהאזור המכונה באיטלקית המדזוג'ורנו (Il Mezzogiorno) שפירושו "הצהריים". היא מיוצרת מחלב פרה. אפשר להכין אותה גם מחלב אחר, אבל זה פחות נפוץ. זוהי גבינת מתוחה או מסובבת, שבה הגבינה הטריה מתבגרת במי הגבן שלה במשך מספר שעות, כדי לאפשר לחומציות להתפתח באמצעות המרת או הפיכת הלקטוז לחומצה לקטית. יצרני גבינות אומנים מעצבים בדרך כלל את הגבינה לצורה עגולה, ואז קושרים חוט סביב המסה בשליש מהמרחק מלמעלה, ותולים אותה לייבוש. הצורה המתקבלת היא דמוית אגס. צורת תלייה זו מכונה לפעמים "חניקת" הגבינה. הגבינה בדרך כלל לבנה, אלא אם כן היא מעושנת. בעת עישון, הצבע הופך לצבע שקד עם תוך הגבינה בהיר יותר. ניתן להחליף את הסקאמורצה במוצרלה ברוב המנות, אך הטעם שיתקבל יהיה הרבה יותר חזק ודומיננטי. ידוע שהיא נמסה טוב יותר באפייה. שימוש בסוג המעושן (scamorza affumicata) מוסיף טעם רקע בולט כשמחליפים אותה במקום המוצרלה. המונח עשוי להגיע מהביטויים האיטלקיים cappa mozza או testa mozzata, שניהם משמעותם "ראש כרות". זה גם מסביר את השימוש במילה האיטלקית סקאמורצה באזור דרום איטליה שפירושה שם "טיפש" או "אידיוט". סקאמורצה מיוצרת באיטליה בעיקר בדרום. באופן קפדני, סקאמורצה היא תוצרת של מחוזות פוליה וקלבריה. עם זאת, היא זמינה למכירה בכל איטליה, הן בצורה הלא מעושנת והן בצורה המעושנת. השף האמריקאי מאריו בטאלי מכין סקאמורצה בגריל כמאכל מסורתי נפוליטני. הסקאמורצה המיוצרת בעיר בארי עשויה מחלב כבשים. מדיה וקבצים בנושא סקאמורצה בוויקישיתוף Fletcher, Janet (24 באוגוסט 2006). "Italy's scamorza is smoky stand-in for mozzarella". The SF Gate. Hearst Communications Inc. נבדק ב-31 במאי 2017. {{cite web}}: (עזרה) "SCAMORZA di vacca e di bufala". sito.regione.campania.it (באיטלקית). אורכב מ-המקור ב-16 ביולי 2015. נבדק ב-15 ביוני 2015. {{cite web}}: (עזרה) "Scamorza: formaggio vaccino a pasta filata, tipico della Campania". formaggio.it (באיטלקית). נבדק ב-15 ביוני 2015. {{cite web}}: (עזרה) (Slow Food Editore. 2005. Italian cheese, p. 372.) (Batali, M. 2008. Italian grill, p.33.)
רוני גוטרמן

רוני גוטרמן הוא שחקן כדורסל כיסאות גלגלים ובעבר חבר נבחרת ישראל. גוטרמן היה שחקן כדורסל בקבוצת אליצור נווה-דוד רמלה ולאחר פציעתו עבר לשחק כדורסל כיסאות גלגלים. היה חבר נבחרת ישראל בכדורסל בכיסאות גלגלים והשתתף במשחקי אליפות אירופה ואליפות עולם. עם הנבחרת יצא אל המשחקים הפאראלימפיים ברצלונה (1992) ובהם דורגו במקום העשירי. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) אברהם תשובה, נבחרת חסרת נסיון תייצג את ישראל באליפות אירופה בצרפת, מעריב, 10 באוקטובר 1989
הר זבד

הר זבד הוא הר ברכס הרי מירון שבגליל העליון. גובה פסגתו הוא 1,006 מטרים מעל פני הים. הפסגה ממוקמת כשני קילומטרים מצפון־מזרח למועצה המקומית בית ג'ן. בסביבת ההר נמצאים מספר נחלים: מצפון נחל זבד, ממערב נחל אדמונית ומדרום וממערב נחל כזיב. במורדות הדרום־מזרחיים של ההר נמצאת חורבת זבד, שרידי כפר עתיק. לידה ממוקמת דולינה. בחלקו המזרחי של ההר נמצאות שתי אנדרטות: אחת לנספי השרפה בכרמל ואחת לזכר סאלח טאפש, שנפל ליד הכפר הלבנוני חולא בשנת 1992, כחלק מהמערכה ברצועת הביטחון. חרבת זבד, באתר עמוד ענן
סטיבן סילבר (שחקן)

סטיבן סילבר (באנגלית: Steven Silver; נולד ב-1 בפברואר 1989) הוא שחקן אמריקאי, הידוע בשל משחקו בסדרות הטלוויזיה "13 סיבות" ו"מועצת האבות". סילבר נולד ביוסטון, טקסס. סילבר עשה את הופעת הבכורה שלו בסרט הקצר "הבעיה עם מר וויתרס". לאחר מכן לוהק לתפקיד מרקוס קול בסדרת הטלוויזיה "13 סיבות" והופיע בתפקיד חוזר בשתי העונות הראשונות. סילבר הופיע בתפקיד משנה ב-"All the Little Things We Kill", לצד אר ג'יי מיט. בשנת 2019, סילבר כיכב ב-"The Obituary of Tunde Johnson", סרט דרמה עצמאי בבימויו של אלי לרוי. בשנת 2020 הופיע סילבר בסדרת הטלוויזיה "מועצת האבות". סטיבן סילבר, במסד הנתונים הקולנועיים IMDb (באנגלית) Dubois, Lauren (2020-03-24). "'Council Of Dads' Premiere: Here's How You Know The Cast". International Business Times. נבדק ב-2020-03-26. "'13 Reasons Why' star Steven Silver bags his feature role - Times of India". The Times of India (באנגלית). נבדק ב-2020-03-26. "Steven Silver". IMDb. נבדק ב-2020-03-26. "Evan Norris: Council of Dads Character - NBC.com". NBC (באנגלית). נבדק ב-2020-03-26. "Marcus On '13 Reasons Why' Is An Up-And-Coming Star". Romper (באנגלית). נבדק ב-2020-03-26. N'Duka, Amanda (2018-11-01). "'13 Reasons Why's Steven Silver, Nicola Peltz, Spencer Neville To Topline 'The Obituary of Tunde Johnson' Indie". Deadline (באנגלית). נבדק ב-2020-03-26. "'The Obituary Of Tunde Johnson': Steven Silver To Star In Film On Black Queer Teen Caught In 'Endless Time Loop Of Police Brutality'". shadowandact.com (באנגלית). נבדק ב-2020-03-26.
קרל-היינץ שטפנס

קרל היינץ שטפנס (בגרמנית: Karl-Heinz Steffens, נולד ב-28 בנובמבר 1961) הוא קלרינטן ומנצח גרמני. בחלקה הראשון של הקריירה המוזיקלית שלו, היה שטפנס קלרינטן סולן וכן קלרינטן ראשי בתזמורת רדיו בוואריה והפילהרמונית של ברלין. בין 2009 ל-2018 כיהן שטפנס כמנהל מוזיקלי של התזמורת הפילהרמונית הגרמנית ריינלנד פלאץ בלודוויגשאפן. בתקופת כהונתו זכתה התזמורת באותות כבוד כגון פרס ה-ECHO קלאסיק לתזמורת הטובה ביותר ב-2015 על הקלטת יצירות מאת ברנד אלואיס צימרמן וכן בפרס על תוכניות הקונצרטים הטובות ביותר מטעם אגודת המול"ים הגרמנים למוזיקה ובפרס מטעם אופוס קלאסיק על הקלטת יצירותיו של ג'ורג' אנתייל. שטפנס מופיע גם כמנצח אופרה. הוא ניצח לא פעם בלה סקאלה מילאנו ומנצח בקביעות על האופרה של ברלין. בנורווגיה, שם כיהן כמנהל מוזיקלי של התזמורת המלכותית הנורווגית, ניצח על "פליאס ומליסנד" מאת קלוד דביסי, בביצוע בכורה בנורווגיה. על פועלו בתחום המוזיקה, קיבל שטפנס את צלב ההצטיינות הגרמני. פייסבוק, הסימפוניה התשיעית של בטהובן בנגינת התזמורת הפילהרמונית הישראלית בניצוח קרל-היינץ שופנס התזמורת הפילהרמונית הישראלית, על קרל-הינץ שטפנס האופרה הישראלית, על קרל-היינץ שטפנס הפקולטה למוזיקה באוניברסיטת תל אביחב, כיתת אמן עם קרל-היינץ שטפנס קרל-היינץ שטפנס, באתר AllMusic (באנגלית) קרל-היינץ שטפנס, באתר MusicBrainz (באנגלית) קרל-היינץ שטפנס, באתר Discogs (באנגלית) קרל-היינץ שטפנס, באתר Songkick (באנגלית) קרל-היינץ שטפנס, מנצח ראשי של תזמורת שטאטספילהרמוני ריינלנד-פלאץ זוכי פרס אקו קלאסיק לשנת 2015 לתזמורת/אנסמבל השנה 2015 הפילהרמונית הישראלית, קרל-היינץ שטפנס
ארש פורנורי

ארש פורנורי (באנגלית: Arash Pournouri; נולד ב-28 באוגוסט 1981 באיראן) הידוע גם בשם הבמה אש פורנורי (Ash Pournouri), הוא מנהל מוזיקלי איראני-שוודי, מפיק מוזיקלי ופזמונאי. בעוד שהוא ידוע בעיקר כמנהל לשעבר של הדי ג'יי השוודי אביצ'י, החוזה ביניהם הסתיים בדצמבר 2016. בשנת 2014, פורנורי עוטר בתור MVP ("האדם המוערך ביותר") בטקס פרסי הפופ של דניז שנוסד בידי דניז פופ (אנ'). פורנורי ידוע כאחד מכותבי השיר "Beam Me Up". הוא הבעלים של חברת התקליטים PRMD והסוכנות At Night Management. הוא השתתף בסרט התיעודי "אביצ'י: סיפורים אמיתיים" (2017). המייסד של ספוטיפיי, דניאל אק ופורנורי הם המקימים של הכנס הטכנולוגי "סימפוזיון". הוא למד משפטים בתיכון וגם החזיק וניהל מספר מסעדות וברים בנורווגיה; הוא ארגן ערבי מועדונים בסטוקהולם ועסק בעולם המוזיקה עוד בתחילת דרכו. ב-9 ביולי 2015, הוא היה המגיש של Sommar i P1 ברדיו של שוודיה. בהמשך ייסד עם שותפים שונים את Brilliant Minds. ב-2018, ארגן כנס במלון גרנד בסטוקהולם שבו השתתף ברק אובמה. בשנת 2019, ארש הפך לבעלים באופן חלקי של פלטפורמת הווידאו טרילר. במהלך הקריירה שלו, עבד פורנורי עם הזמרת-יוצרת האמריקאית מדונה. הוא כתב עימה שבעה שירים: "Addicted", "Borrowed Time", "Devil Pray", "HeartBreakCity", "Messiah", "Rebel Heart" ו-"Wash All Over Me". חמישה מתוכם נבחרו להיכלל באלבום האולפן השלושה-עשר שלה, Rebel Heart. ארש פורנורי, ברשת החברתית אקס (טוויטר) ארש פורנורי, באתר MusicBrainz (באנגלית) ארש פורנורי, באתר Discogs (באנגלית) Aviciis manager bemöter Tommy Körbergs kritik, www.aftonbladet.se, ‏2018-07-27 (בשוודית) ASH | Denniz Pop Awards, web.archive.org, ‏2019-04-26 Cazzette - Beam Me Up (באנגלית), 2013, נבדק ב-2023-11-08 Avicii & Longtime Manager Ash Pournouri Part Ways | Billboard, web.archive.org, ‏2016-12-25 DagensPS.se – Avicii-geniets tabbe: "Ville bara att de skulle konka", web.archive.org, ‏2015-07-10 Breaking Media AB, Symposium-grundaren talar ut om tiden innan "Aviciis" bortgång, www.breakit.se (בשוודית) Sveriges Radio, Arash "Ash" Pournouri - Sommar & Vinter i P1, sverigesradio.se, ‏2015-07-09 (בשוודית) Hjärnorna bakom Brilliant Minds, www.expressen.se, ‏2019-06-09 (בשוודית) Jonas Carlsson, Aviciis ex-manager backar Tik Tok-utmanare, Dagens PS, ‏2019-12-20 (ב־) Madonna – Rebel Heart, נבדק ב-2023-11-08
נתי גורסקי

נתן (נתי) גורסקי (נולד ב-1943) הוא ספורטאי ספורט נכים ישראלי לשעבר. גורסקי נולד בפתח תקווה ובגיל שנתיים חלה בשיתוק ילדים. עם פתיחת מרכז הספורט לנכים של איל"ן ברמת גן הצטרף לפעילות והשתתף מטעם המרכז בתחרויות צליחת הכנרת. הוא היה פעיל בנבחרת כדורסל כיסאות גלגלים ובסיף. באליפות ישראל בסיף נכים לשנת 1966 זכה במקום השני. במשחקים הפאראלימפיים תל אביב (1968) התחרה בסיף בתחרות רומח ובתחרות חרב, בשתיהן לא העפיל לשלבי הגמר. נבחרת הגברים בסיף זכתה באולימפיאדה זו במדליית ארד אך הרכב החברים בנבחרת לא נרשם. בשנות השמונים היה בין הראשונים בתחום ריקוד בכיסא גלגלים. היה שחקן טניס שולחן והשתתף עד שנת 2019 בתחרויות אליפות ישראל לנכים. גורסקי מתנדב בלשכות הייעוץ של המוסד לביטוח לאומי. רואה חשבון במקצועו ומתגורר באבן יהודה. יובל יועז, חולי פוליו עתרו נגד הביטוח הלאומי: מי שחלה לפני קום המדינה לא מפוצה, באתר הארץ, 19 בדצמבר 2007 1234 ישתתפו בצליחת הכנרת, הַבֹּקֶר, 19 באוקטובר 1962 גדסי- אלוף החרב באליפות הסייף לנכים, מעריב, 25 בינואר 1966 גיל חובב, רוק על גלגלים, חדשות, 29 בדצמבר 1989 פרופיל שחקן עיתון מתנדבי אגף השיקום פירוט השתתפותו בתחרויות המשחקים הפאראלימפיים, באתר הרשמי של IPC (באנגלית)
הטבח במשתתפי מסיבת פסיידאק

הטבח במשתתפי מסיבת פסיידאק אירע כחלק ממתקפת הפתע על ישראל שהחלה בבוקר יום שבת, שמיני עצרת ה'תשפ"ד, 7 באוקטובר 2023. מסיבת "פסיידאק" הייתה מסיבה קטנה, שהתקיימה מזרחית לקיבוץ נירים. לפי ההערכות במסיבה השתתפו כ-100 איש. זו הייתה מסיבה פרטית לא מאושרת שהתארגנה בוואטסאפ והרשויות והמשטרה לא ידעו עליה. המסיבה הייתה של קהילת חובבי מוזיקת טראנס, שנהגו להיפגש בערך כל חודשיים למסיבה בטבע, בכל פעם באתר אחר. את האתר ליד קיבוץ נירים, בחר אחד ממארגני המסיבה. על פי עדויות של משתתפי המסיבה, מצנח רחיפה ממונע של החמאס היה בקרבת מקום המסיבה, אך לא תקף אותם. לאחר מכן מחבלים פלסטינים חדרו באופן רגלי וממונע מרצועת עזה לעבר עוטף עזה. עם התגברות הירי, חלק ממשתתפי המסיבה החליטו לברוח, ואחרים נשארו להתחבא, עד שחולצו על ידי צה"ל. חלק ממי שהחליטו לברוח נתקלו במחבלים, ונרצחו בזמן מנוסתם בכבישים, במיגוניות בהן תפסו מחסה, או בקרבת היישובים הסמוכים. במהלך המתקפה נרצחו 16 ממשתתפי המסיבה. המוסד לביטוח לאומי מכיר רשמית בטראומה של ניצולי הפסטיבל. ניצולים יכולים להגיש תביעות להכרה כנפגעי תאונת עבודה וכנפגעים בפעולות איבה. הם זכאים למספר הטבות, כגון סיוע כספי, תמיכה רפואית ופסיכולוגית, סיוע משפטי ופיצוי על כל רכוש שאבד או ניזוק. הטבח בפסטיבל נובה הטבח בנירים טרור פלסטיני לב בטוח מפת הטבח ב־7 באוקטובר – פרויקט גיאו־ויזואלי לייצוג מקיף של הזוועות – מקומות, שמות ותמונות הנרצחים, אתר ייעודי – oct7map. רשימת אזרחים שנרצחו בנירים, שדות הקיבוץ בחודש אוקטובר 2023, באתר "לעד" של המוסד לביטוח לאומי מור שמעוני, "כשעלה הבוקר התחיל מטח, כל אחד רץ למקום אחר" | הטבח במסיבה המחתרתית, באתר ynet, 1 בדצמבר 2023 לירון שמם, "מרגע של אושר - לאימה מוחלטת": המסיבה הקטנה שרבע ממשתתפיה נרצחו, באתר חדשות 13, 9 בדצמבר 2023 "שמח עד היום האחרון שאנחנו חיים": המסיבה המחתרתית שזוכרת את החברים שנרצחו, סרטון באתר יוטיוב, בערוץ ה-YouTube הרשמי של תאגיד השידור הישראלי Mapping the Massacres, oct7map.com דור זומר, הטבח במסיבת הטבע פסאיידק בעוטף: ארבעה צעירים עדיין נעדרים, באתר "המקום הכי חם בגיהנום", 13 באוקטובר 2023 זוהר צלח, ‏100 איש יצאו ל"פסיידאק", מסיבה קטנה מזרחית לנירים. 10 מהם נעדרים, באתר ‏מאקו‏, 10 באוקטובר 2023 אביבית מיסניקוב, ‏המסיבה הנוספת שעשרות לא חזרו ממנה: "הם נעדרים. לא מצאנו אותם שם", באתר ‏מאקו‏, 10 באוקטובר 2023 מור שמעוני, "כשעלה הבוקר התחיל מטח, כל אחד רץ למקום אחר" | הטבח במסיבה המחתרתית, באתר ynet, 1 בדצמבר 2023 דור זומר ורויטל חובל, "דיברנו עם מוקד 105, עם המשטרה, עם זק"א. הם כל פעם מחדש בשוק שהייתה עוד מסיבה", באתר "המקום הכי חם בגיהנום", 9 באוקטובר 2023 משתתפי מסיבות נובה ופסיידק - עדכונים ומידע בעקבות המלחמה | ביטוח לאומי, באתר www.btl.gov.il
מרכז המחקר היהודי בחרבין

מרכז המחקר היהודי בחרבין ממוקם בחרבין (הרפובליקה העממית של סין) והוא נוסד באפריל 2000 על ידי האקדמיה למדעי החברה של מחוז חיילונגג'יאנג למטרת מחקר בנושא קהילת יהודי חרבין. בשנת 2003 אושרה תוכנית בשם "ההיסטוריה והתרבות של יהודי חרבין" כענף חדש ללימודי מדעים ברמה פרובינציאלית. תחומי המחקר העיקריים שלה מכסים את ההיבטים הבאים: פיתוח ושימוש בשרידים ובאתרים של חרבין, קידום תהליך שדרוג חיילונגג'יאנג ועידוד השקעות מזרים. משנת 2009 מתקיים שיתוף פעולה בנושא עם השרות למען זיכרון השואה באוסטריה. 2002: נערכה תערוכת תמונות של יהודים בחרבין 2003: יוני, תערוכת גלויות בנושא אתרים יהודיים בחרבין 2004: ספטמבר, הספר "יהודים בחרבין" יצא לאור "Harbin | Publications | Harbin | Communities | The Jewish Community of China". www.jewsofchina.org. נבדק ב-2022-04-25.